Tramp: Menga impichment e’lon qilinsa, bozorlar qulab, barcha kambag‘alga aylanadi

AQSh prezidenti Donald Tramp unga nisbatan impichment e’lon qilinsa, bozorlar qulab, barcha juda kambag‘al bo‘lishini ma’lum qildi. Bu haqda prezident Fox News telekanaliga intervyusida ma’lum qildi, deb yozadi EADaily.

6-noyabr kuni AQSh Kongressiga oraliq saylovlar bo‘lib o‘tishi ta’kidlanmoqda. Unda 100 nafar senatordan 35 nafari, Vakillar palatasining barcha 435 a’zosi, shuningdek, 39 nafar gubernator qayta saylanadi.
Mazkur saylovlar prezidentlik saylovlari oralig‘ida o‘tkazilganligi uchun oraliq saylovlar deb ataladi.